b'\n_START_ARTICLE_\nMizarstvo Bav\xc4\x8dar\n_START_SECTION_\nDelovno obdobje Franja Bav\xc4\x8darja (1859\xe2\x80\x931909)\n_START_PARAGRAPH_\nPodjetje je leta 1859 ustanovil Franjo Bav\xc4\x8dar. Z enim pomo\xc4\x8dnikom je pri\xc4\x8del ro\xc4\x8dno obdelovanje lesa. V tej fazi je imel \xc5\xbee dva delovna prostora. Leta 1865 je dodal dva stroja na \xc5\xbeivalski pogon, kro\xc5\xbeno \xc5\xbeago in skobeljni stroj. Jermenici obeh strojev sta vrtela dva jermena, ki ju je preko transmisije poganjal preprost gepelj, to je vitlo oz. priprava za vrtenje pogonske gredi, ki so ga postavili na dvori\xc5\xa1\xc4\x8du pred delavnico in vanj vpregli vola ali konja. Tak\xc5\xa1en primer rabe animalne pogonske sile v kon\xc4\x8dni pridelavi lesa pri izdelavi pohi\xc5\xa1tva v sredini 19. stoletja je edini na Slovenskem in nesporno tudi v evropskem prostoru.'